IVL เผยโรงงานในรัฐเท็กซัสมีปัญหา พร้อมแจง ตลท. หลังกลับมาเดินเครื่องตามปกติ
IVL เผยโรงงานในรัฐเท็กซัสมีปัญหาเมื่อวันที่ 16 ก.พ.ที่ผ่านมา พร้อมแจง ตลท. หลังกลับมาเดินเครื่องตามปกติ
20 ก.พ. 2559

นายโซวิค รอย เชาว์ดูรี่ เลขานุการบริษัท อินโดรามา เวนเจอร์ส จำกัด (มหาชน) หรือ IVL เปิดเผยว่า ได้เกิดเหตุสุดวิสัยขึ้นที่โรงงาน Indorama Ventures Oxide and Glycols Ltd ในรัฐเท็กซัส สหรัฐอเมริกา เมื่อวันที่ 16 ก.พ.ที่ผ่านมา ซึ่งขณะนี้บริษัทอยู่การระหว่างแก้ไขปัญหาทางด้านเครื่องกล อันเกิดจากการเปลี่ยน Catalyst โดยบริษัทจะดำเนินการแจ้งต่อตลาดหลักทรัพย์แห่งประเทศไทย (ตลท.) ต่อไป เมื่อปัญหาได้รับการแก้ไขจนสามารถกลับมาดำเนินการผลิตได้ตามภาวะปกติ
สำหรับความคืบหน้าต่อกรณีดังกล่าวผู้สื่อข่าวจะแจ้งให้ทราบต่อไป